ZIMNÉ SLÁVNOSTI HORNONITRIA
koncepcia

Organizátori:	Regionálne kultúrne centrum v Prievidzi v zriaďovateľskej pôsobnosti TSK
	Občianske združenie Hornonitrie
	Obce pravnianskej doliny
	FSk Lubená Poluvsie

Termín konania: 04. 02. – 04. 03. 2017
Miesto konania: obce pravnianskej doliny

Zhrnutie projektu

	Projekt zahŕňa 6 podujatí, ktoré sa vo fašiangovom období konajú v obciach pravnianskej doliny - výstava ľudového umenia, folklórny festival, festival detského folklóru, súťaž interpretov ľudovej hudby, prehliadka speváckych skupín Karpatských Nemcov, jarmok ľudových remesiel. Cieľom podujatia je zachovávanie ľudovej kultúry v regióne hornej Nitry, vyhľadávanie a mapovanie tradičného zvykoslovia, jeho spracovávanie do scénických programov a uvádzanie do života ľudí – s osobitným zreteľom na zimné zvykoslovie v období fašiangov. Snahou organizátorov je aj prezentácia kolektívov a podpora tvorivej činnosti členov folklórnych kolektívov pri spracovávaní scenárov programov a zhotovovaní tradičných masiek a ich využívanie v činnosti folklórnych kolektívov, ďalej poskytnutie platformy pre prezentáciu ľudových umelcov a speváckych skupín. Cieľovými skupinami je široká verejnosť, milovníci folklóru a ľudových tradícií, členovia folklórnych kolektívov, deti a mládež, ľudoví umelci, detské folklórne kolektívy, detskí i dospelí speváci ľudovej piesne a ľudové hudby, žiaci ZUŠ, spevácke skupiny Karpatských Nemcov, ktorí žijú v obciach pravnianskej doliny, odborná verejnosť v podobe etnológov, pedagógov, etnografov. 

Termíny jednotlivých podujatí:
04. 02.  	Otvorenie Zimných slávností Hornonitria 15:00 h
	Obecný úrad Nitrianske Pravno
	Vernisáž výstavy diel B. Tomanovej (Poruba) a T. Bartoša (Nedožery-Brezany)

04. 02.	Zimné slávnosti folklóru 18:00 h
	Kultúrny dom Pravenec
	Vystúpenia folklórnych skupín a folklórnych súborov hornej Nitry spojené s ľudovou 
	veselicou a sprievodom fašiangových masiek. Súčasťou bude aj súťaž o najlepšie fánky

12. 02.	Deň detského folklóru 15:00 h
	Kultúrny dom Poruba
	Vystúpenia detských folklórnych súborov z pravnianskej doliny

18. 02. 	Pamätnica Jozefa Strečanského 14:15 h
	Kultúrny dom Poluvsie
	Spomienkové podujatie na folkloristu J. Strečanského – pietny akt na miestom cintoríne, 
	Spoločenské podujatie – prehliadka neprofesionálnych interpretov ľudovej hudby 
	+ vystúpenie hosťa

25. 02. 	Súzvuky 15:00 h
	Kultúrny dom Tužina
	Vystúpenia speváckych skupín Karpatských Nemcov, ktoré pôsobia v pravnianskej 
	doline + vystúpenie hosťa

04. 03. 	Majstri pravnianskej doliny
	Kultúrny dom Malinová
	Prezentácia tradičnej remeselnej výroby majstrov pravnianskej doliny a regiónu hornej 
	Nitry

Zmena programu a časov vyhradená!

Kontakt
Mgr. Bibiána Šimová
Regionálne kultúrne centrum v Prievidzi
Záhradnícka 19
971 01  Prievidza
t. č. 046/512 18 19